Пад час расколу ў Коле Р. Янушкевіч жыў ў Базылі пры Тавянскім і, несумненна, знаходзіўся пад моцным яго ўплывам. У выніку гэтага ён не пайшоў за А. Міцкевічам, як яго брат, а застаўся адданым Майстру [98]. Аднак, ім таксама прыкладаліся пэўныя намаганні па ўз’яднанні Кола — яго подпіс маецца на лісце прыхільнікаў Тавянскага да жонкі А. Міцкевіча Цаліны, які з’яўляўся своеасаблівай спробай прымірэння двух частак з дапамогай жонкі паэта [99].